《寄伯成》
宋代·余观复

昔别青梅酸，今来黄叶堕。
叶随却归根，窗隙见驹过。
大巧亦自然，小智空琐琐。
一言取封侯，千金贾奇祸。
达人知倚伏，去就无不可。
天公亦可为，妙用正在我。

作者简介：余观复，字中行，旴江（今江西南城）人。与吴汝一（伯成）有唱和。《南宋六十家小集》收有《北窗诗稿》。事见《北窗诗稿》小传。今录诗十一首。